ગજેરાએ કહ્યું કે, ‘ખેડૂતોની સ્થિતિ ખૂબ જ ખરાબ છે. અનામતનો પ્રશ્ન અને આંદોલન એટલા માટે ઉભા થયા હતા કે લોકોને નોકરી નહોતી મળી શકી રહી, ખેતીની આવકમાં સતત ઘટાડો થઈ રહ્યો હતો. પાટીદારો સામે આ સમસ્યા એક પડકાર હતી. તેથી જ અમારો સમાજ આંદોલનમાં જોડાયો હતો.’ આંદોલનની અસર નગરપાલિકાની ચૂંટણીઓમાં જોવા મળી હતી. પાટીદાર ખેડૂતો કપાસના ઓછા ભાવોને કારણે ઘણા ત્રસ્ત છે. તેમજ શહેરના દુકાનદારોને નોટબંધી અને GSTના કારણે ઘણી પરેશાનીઓનો સામનો કરવો પડ્યો હતો. આ ચૂંટણીમાં પણ આંદોલનની અસર જોવા મળશે અને સરકારને નુકસાન તો વેઠવું જ પડશે.